  Майя Бывальцева Можгаын эшшо куинь сюрес люкетъёсты тупатъязы. Со сярысь сюрес лэсьтонъя «Ижевское» предприятилэн «ВКонтакте» мерлыко вотэсысь огиназ ивортэмын. Тупатъян-выльдон ужъёсты Пролетарской урамын но Можгинской урамлэн кыкетӥ люкетаз, Базововый пролкаын йылпумъязы. Сюресчиос выль асфальт вӧлдӥзы, изъянмем бордюръёсты воштӥзы, колодчаосты ӝутӥзы. Выльдэм люкетъёслэн огъя кузьдалазы 3,2 иськем Тодэ вайытом, кылем арняе Можгаысь куать сюрес люкетъёсты выльдонэз йылпумъязы. Та дыре эшшо вить урамъёсын тупатъян ужъёс мыно. «Кышкыттэм но ӟечлыко автомобиль сюресъёс» йӧскалык ӵектос улсын таяз арын карысь сюресъёслэсь 14 люкетъёссэс тупатъялозы, оглом 5,7 иськем мында.   Тегъёс: Авто Можга Удмуртия сюресъёс тупатъянужъёс  